
	ACTA 


	Expedient núm.: 
	Òrgan col·legiat: 

	JGL/2021/35 
	La Junta de Govern Local 


	DADES DE CELEBRACIÓ DE LA SESSIÓ 

	Tipus de convocatòria 
	ordinària

	Data 
	6 de setembre de 2021 

	Durada 
	des de les 19.00 fins a les 20.30 hores 

	Lloc 
	saló de sessions de la casa consistorial 

	Presidida per 
	David Rodríguez i González

	Secretària actal.
	Immaculada Jané i Viñals 


	ASSISTÈNCIA DELS MEMBRES DE LA JUNTA DE GOVERN LOCAL

	Nom i cognoms
	Càrrec
	Assisteix

	David Rodríguez i González
	alcalde president
	Sí

	Judit Gisbert i Ester
	1a tinenta d’alcaldia
	Sí

	Ramon Montaner i Viladrich
	2n tinent d’alcaldia
	Sí

	Rosó Barrera i Call
	3a tinenta d’alcaldia
	Sí

	Ramon Xandri i Solé
	4a tinent d’alcaldia
	Sí


Una vegada verificada per la secretària actal. la constitució vàlida de l’òrgan, el president obre la sessió, procedint a la deliberació sobre els assumptes inclosos en l’ordre del dia.
	A) PART RESOLUTIVA 


	Aprovació de l'acta de la sessió anterior

	Favorable
	Tipus de votació: unanimitat

	Es dona compte de l'acta JGL/2021/34 de la Junta de Govern Local de la sessió duta a terme el dia 30 d’agost de 2021, presentada a la consideració dels membres de la Junta i en no presentar-se cap consideració queda aprovada per unanimitat dels seus membres.


ACTIVITATS AMBIENTALS
	Expedient 1334/2021. Procediments judicials. Resolució mesures cautelars coetànies 54/2021-B del Procediment ordinari 299/2021

	Favorable
	Tipus de votació: unanimitat

	Es dona compte que el dia 9 de setembre de 2021 ha estat notificat a l'Ajuntament de Solsona l'auto 182/2021 que fa referència a les mesures cautelars coetànies 54/2021 B que afecten el Procediment ordinari núm. 299/2021 B, que es tramita al Jutjat Contenciós Administratiu núm. 1 de Lleida, que afecta el recurs interposat per Montserrat Mas i Alarcón en matèria urbanística, per obres a l'entorn de la discoteca BEAT. L'auto esmentat desestima la mesura cautelar sol·licitada per la procuradora Patrícia Ayneto i Vidal, que actua en nom i representació de Montserrat Mas i Alarcón.


AIGÜES
	Expedient 1647/2021. Modificació de pòlisses de subministrament d’aigua, agost de 2021

	Favorable
	Tipus de votació: unanimitat

	La regidora delegada de Serveis Municipals, Rosó Barrera, informa de les modificacions de les pòlisses de subministrament d’aigua potable que s’han presentat durant el mes d’agost de 2021.



	Expedient 1622/2021. Fons d’emergència social

	Favorable
	Tipus de votació: unanimitat

	Vist l'informe emès per l'assistent social de l'Ajuntament, exp. 2014/00104 FS2021, i a proposta dels regidors delegats de Serveis i Afers socials,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda condonar les factures d'aigua d'un habitatge corresponents a tot l'any 2020 i al 1r trimestre de 2021, per un import de tres-cents noranta-dos euros amb seixanta-sis cèntims (392,66 €), a la família mencionada en l'informe emès per l'assistent social de l'Ajuntament i en les condicions que s’especifiquen en l’informe.


CEMENTIRI
	Expedient 1669/2021. Concessió de dret funerari d’un columbari 

	Favorable
	Tipus de votació: unanimitat

	Vista la sol·licitud de concessió de dret funerari d’un columbari del cementiri municipal de Solsona;
A proposta del regidor delegat de Serveis funeraris,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda concedir el dret funerari sol·licitat, un cop pagada la taxa establerta a l'ordenança corresponent. La quota tributària per la concessió a perpetuïtat d'un columbari ascendeix a 425,00 €.


	Expedient 1663/2021. Trasllat de restes mortals d’un nínxol 

	Favorable
	Tipus de votació: unanimitat

	Vista la sol·licitud de permís per traslladar unes restes mortals d’un nínxol a un altre nínxol, ambdós del cementiri municipal de Solsona;
A proposta del regidor delegat de Serveis funeraris,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda concedir el que sol·licita un cop pagada la taxa establerta a l'ordenança corresponent. El preu públic pel trasllat de restes de nínxol a nínxol ascendeix a 60,00 €/trasllat més el 21% d'IVA.


GOVERNACIÓ
	Expedient 1655/2021. Concessió de gual 

	Favorable
	Tipus de votació: unanimitat

	Vista la sol·licitud de llicència per col·locar un gual, de 4 metres, al carrer de Joaquim de Barnola;
Atès que el sol·licitant no s’ha beneficiat del servei durant el primer semestre de l’any 2021;
Vist el que disposa l’article 6 de l’ordenança municipal núm. 14 que regula el preu públic per l’entrada de vehicles a través de voreres;
Vist l’informe 483/2021 emès per la Policia Local i a proposta de l'alcalde,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda:
1. Concedir el gual, un cop pagats els drets corresponents. La taxa vigent per cada gual permanent, amb un mínim de tres metres lineals, és de 12,50 €/any i per cada placa de gual permanent és de 24,20 €; per tant, l'import a abonar l'any 2021 és de 49,20 €. Es recorda a la sol·licitant que els garatges i els aparcaments de vehicles amb una superfície superior a 100 m2 estan obligats a tramitar llicència d’activitats segons el Decret 143/2003, de 10 de juny.
2. Comunicar al sol·licitant que l'Ajuntament pintarà l'espai del gual.
3. Concedir l’abonament del primer semestre.


	Expedient 1593/2021. Eliminació plaça d'estacionament, C/ Bisbe Lasala

	Favorable
	Tipus de votació: unanimitat

	Vista la sol·licitud, en què es demana, d'una banda, que es fixi l'embornal situat a la cruïlla del carrer del Bisbe Vidal i Barraquer amb el carrer Nou, per evitar el soroll dels vehicles quan hi passen pel damunt, i, de l'altra, que s'elimini una plaça d'estacionament a l'altra banda del carrer del Bisbe Lasala, per facilitar l'accés al gual;
Vist l'informe 466/2021 emès per la Policia Local i a proposta de l'alcalde,
La Junta de Govern Local, en virtut de les facultats que té delegades per decret d'Alcaldia 209/2019, de 7 de juliol, i per unanimitat dels assistents, acorda comunicar a la sol·licitant que es fixarà l'embornal per evitar que generi sorolls. Pel que fa a l'eliminació d'una plaça d'estacionament, i atès que aquesta plaça no comporta cap problema per accedir i sortir del garatge de la sol·licitant, atesa l'amplada del carrer, comunicar que no es pot atendre la seva sol·licitud.


	Expedient 1652/2021. Actuacions musicals en directe, setembre 2021

	Favorable
	Tipus de votació: unanimitat

	Vista la sol·licitud d’autorització per poder dur a terme, durant el mes de setembre, diversos actes amb música a la zona de la piscina i del jardí d’un hotel; l'hora de finalització d'aquests actes serà a les 23.30 hores;
Vist l'informe 484/2021 emès per la Policia Local i a proposta de l'alcalde,
La Junta de Govern Local, en virtut de les facultats que té delegades per decret d'Alcaldia 209/2019, de 7 de juliol, i per unanimitat dels assistents, acorda concedir el que sol·licita i comunicar al sol·licitant que l’autorització dels actes amb música que es duguin a terme quedarà condicionada al fet que el soroll que puguin ocasionar no pot superar els 70 decibels i a la situació sanitària del moment i a la normativa que hi pugui haver vigent els dies dels actes, i del compliment estricte dels horaris fixats i de les possibles incidències que es puguin produir. En cas que hi hagi queixes veïnals per l'incompliment d'aquestes mesures no s'autoritzarà la realització de nous concerts.


	Expedient 1676/2021. Actuacions musicals en directe, 9, 10, 11 i 12 de setembre de 2021 

	Favorable
	Tipus de votació: unanimitat

	Vista la sol·licitud d’autorització per oferir concerts a la terrassa del bar situat a la plaça de Sant Roc, els dies 9, 10 i 11 de setembre, de les 20.00 a les 22.00 hores i el dia 12 de setembre de les 13.00 a les 15.00 hores; també demana poder tallar el trànsit de vehicles, per davant de la terrassa, mentre durin els concerts, i disposar d'un escenari;
A proposta de l'alcalde,
La Junta de Govern Local, en virtut de les facultats que té delegades per decret d'Alcaldia 209/2019, de 7 de juliol, i per unanimitat dels assistents, acorda concedir autorització per dur a terme el concert del dia 12 de setembre, de les 13.00 a les 15.00 hores; pel que fa als concerts dels dies 9, 10 i 11 de setembre, a la nit, s'autoritza un únic concert, el dia 10 o el dia 11, a escollir pel sol·licitant i prèviament a l’acte s’haurà de comunicar a l’Ajuntament i a la Policia Local. Es comunica al sol·licitant que l’autorització de les actuacions musicals queda condicionada al fet que el soroll que puguin ocasionar no pot superar els 70 decibels i a la situació sanitària del moment i a la normativa que hi pugui haver vigent els dies dels concerts, i del compliment estricte dels horaris fixats i de les possibles incidències que es puguin produir. S'adverteix al sol·licitant que no pot tallar ni obstaculitzar el trànsit de vehicles de la plaça. En cas que hi hagi queixes veïnals per l'incompliment d'aquestes mesures no s'autoritzarà la realització de nous concerts. Pel que fa a la utilització d'un escenari es comunica al sol·licitant que no es pot atendre la seva petició.


	Expedient 1677/2021. Actuacions musicals en directe, 10 i 11 de setembre de 2021

	Favorable
	Tipus de votació: unanimitat

	Vista la sol·licitud d’autorització per oferir uns concerts de música a la terrassa d’un bar, 11, els dies 10 i 11 de setembre, entre les 20.00 i les 23.00 hores;
Atès que el dia 10 de setembre, a la mateixa hora, hi ha una audició de sardanes a la plaça Major,
A proposta de l'alcalde,
La Junta de Govern Local, en virtut de les facultats que té delegades per decret d'Alcaldia 209/2019, de 7 de juliol, i per unanimitat dels assistents, acorda autoritzar, únicament, el concert del dia 11 de setembre i comunicar a la sol·licitant que l’autorització de l’actuació musical queda condicionada al fet que el soroll que pugui ocasionar no pot superar els 70 decibels i a la situació sanitària del moment i a la normativa que hi pugui haver vigent el dia 11 de setembre, i del compliment estricte dels horaris fixats, de les possibles incidències que es puguin produir i sempre que l'activitat no impedeixi el pas dels vehicles dels veïns de la zona i dels vianants en general. En cas que hi hagi queixes veïnals per l'incompliment d'aquestes mesures no s'autoritzarà la realització de nous concerts.


	Expedient 1641/2021. Associació d'Artesans del Solsonès, La Menestrala – utilització espai públic i material

	Favorable
	Tipus de votació: unanimitat

	Vista la sol·licitud presentada i subscrita per Laura Juárez i Claret, representant de l'Associació d'Artesans del Solsonès, La Menestrala, en què demana permís per organitzar un taller de cosir el dia 18 de setembre, a la sortida del portal del Castell, a la paret de l'Escola Arrels, de les 15.00 a les 21.00 hores, i poder utilitzar taules, 20 cadires i una connexió al subministrament elèctric per poder connectar 15 màquines de cosir i una planxa;
Atès que el mateix dia i a la mateixa hora se celebrarà el concurs de Sardanes a la plaça del Camp;
Vist l'informe 481/2021 emès per la Policia Local i a proposta de l'alcalde i de la regidora delegada de Cultura,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda comunicar a la sol·licitant que s'autoritza l'activitat, condicionada a la no utilització d'aparells reproductors de so.


	Expedient 1640/2021. Festa Major de Solsona 2021 – instal·lació xurreria

	Favorable
	Tipus de votació: unanimitat

	Vista la sol·licitud de permís per instal·lar una xurreria durant la Festa Major de Solsona 2021;
Vist l'informe 480/2021 emès per la Policia Local i a proposta de l'alcalde,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda concedir el permís sol·licitat del 7 al 12 de setembre de 2021, un cop pagats els drets corresponents, aportat l'impost sobre activitats econòmiques, l'assegurança de responsabilitat civil, l’alta a la Seguretat Social, el carnet de manipulador d'aliments i després d'haver efectuat el pagament del preu públic per parades, barraques, casetes de venda... situades en terrenys d’ús públic. S’ha de tenir en compte que, pel que fa a la ubicació de la xurreria, haurà de seguir les indicacions de la Policia Local i que la zona ha de quedar sempre neta pel responsable de l’activitat. El preu públic per casetes de venda ambulant, per fires i festes, situades en terrenys d'ús públic ascendeix a 2,00 €/ml/dia, per tant, l'import a abonar és de 60,00 €.


	Expedient 1650/2021. Tarja de proximitat per a l’accés de vehicles al nucli antic mitjançant control remot

	Favorable
	Tipus de votació: unanimitat

	Vista la sol·licitud de concessió d’una tarja de proximitat per a l’accés de vehicles al nucli antic mitjançant control remot per un vehicle;
Atès que compleix amb els criteris previstos a la normativa reguladora de la tarja de proximitat aprovada per l’Ajuntament de Solsona;
A proposta de l'alcalde,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda concedir el que sol·licita. Es comunica al sol·licitant que s'ha de passar a recollir la tarja per l'Oficina d'Atenció Ciutadana.


HISENDA
	Expedient 231/2021. Certificació núm. 4 – reforma del local per ubicar-hi el tanatori municipal de Solsona (lot 1)

	Favorable
	Tipus de votació: unanimitat

	Vist l’informe favorable emès pels Serveis Tècnics Municipals, de data 2 d'agost de 2021, en relació a la certificació núm. 4 de l’obra "Reforma de local per ubicar-hi el tanatori  municipal de Solsona (lot 1)", amb les referències que tot seguit es detallen:
Títol de l’obra: Reforma de local per ubicar-hi el tanatori municipal de Solsona (lot 1)
Import total adjudicat amb IVA inclòs: 1.050.236,22 €
Empresa adjudicatària: Excavacions Vilà Vila, SA, amb CIF núm. A59105486
Tècnic director de l’obra: Anna Grau i Riu
Import de les obres executades anteriorment: 186.547,58 €
Import de la quarta certificació de l’obra: 105.898,55 €
Import total certificat: 292.446,13 €;
En base als fets exposats i a proposta del regidor delegat d'Hisenda,
La Junta de Govern Local, en virtut de les facultats que té delegades per decret d'Alcaldia 209/2019, de 7 de juliol, i per unanimitat dels assistents, acorda aprovar la certificació núm. 4 de l’obra "Reforma de local per ubicar-hi el tanatori municipal de Solsona (lot 1)", que ascendeix a l’import de 105.898,55 €, i que s’haurà d’abonar a l’empresa adjudicatària, Excavacions Vilà Vila, SA, amb CIF núm. A59105486.


MEDI AMBIENT
	Expedient 1633/2021. Exempció pagament taxa per la tinença d'animals de companyia

	Favorable
	Tipus de votació: unanimitat

	Vista la sol·licitud de petició de pagament de la taxa per la tinença d'animals de companyia pels dos gossos de la seva titularitat, exposa que els dos gossos no es mouen d'una finca privada a pagès (tret d'una vegada a l'any per visitar el veterinari), no embruten la via pública i no es beneficien de cap servei, per la qual cosa demana l'exempció del pagament;
Atès que el fet imposable el constitueix la tinença dels gossos;
A proposta del regidor delegat de Medi ambient,
La Junta de Govern Local, en virtut de les facultats que té delegades per decret d'Alcaldia 209/2019, de 7 de juliol, i per unanimitat dels assistents, acorda comunicar a la sol·licitant que no es pot atendre la seva sol·licitud.


	Expedient 1598/2021. Decret d'Alcaldia 277/2021, de 27 d'agost – sanció per l’abocament il·legal de material residual fora dels contenidors

	Favorable
	Tipus de votació: unanimitat

	Vista la sol·licitud de revisió de l'import de la sanció imposada per decret d'Alcaldia 277/2021, de 27 d'agost, per haver deixat una caixa de cartró, on hi consta el seu nom, fora del contenidor de paper situat al passatge de Guitart, ja que considera que l'import és desmesurat;
A proposta del regidor delegat de Medi ambient,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda comunicar a la sol·licitant que, un cop valorats els fets exposats, s'acorda modificar l'import de la sanció imposada per decret d'Alcaldia 277/2021, de 27 d'agost, i d’acord amb el que preveu l’Ordenança Municipal de Convivència Ciutadana, aplicar una sanció de 120,00 €.


	Expedient 1656/2021. Actuació arbrat davant Centre Sanitari del Solsonès

	Favorable
	Tipus de votació: unanimitat

	Vista la sol·licitud presentada i subscrita per Farran Ginestà i Vila, president per delegació del Centre Sanitari del Solsonès, en què demana una actuació urgent a l’arbrat situat davant del Centre Sanitari per evitar que les branques embossin les canonades i malmetin la teulada;
A proposta del regidor delegat de Parcs i jardins,
La Junta de Govern Local, en virtut de les facultats que té delegades per decret d'Alcaldia 209/2019, de 7 de juliol, i per unanimitat dels assistents, acorda concedir el que sol·licita.


TRANSPARÈNCIA I PARTICIPACIÓ
	Expedient 1657/2021. Catàleg de Serveis de l'Ajuntament de Solsona

	Favorable
	Tipus de votació: unanimitat

	L'alcalde i el regidor delegat de Transparència i Participació informen de la finalització dels treballs de redacció del Catàleg de Serveis de l'Ajuntament de Solsona, document que conté la totalitat de serveis i tràmits que l'Ajuntament ofereix i que es posarà a disposició de la ciutadania amb la seva publicació propera al web municipal.


URBANISME
	Expedient 1362/2021. Llicència urbanística – impermeabilitzar la coberta d'un edifici

	Favorable
	Tipus de votació: unanimitat

	Vista la sol·licitud de llicència d'obres per impermeabilitzar la coberta d’un edifici (exp. Mn2021/122);
Vist l'informe emès pels Serveis Tècnics Municipals i a proposta de l’alcalde i de la regidora delegada d’Urbanisme,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda:
1. Concedir la llicència sol·licitada amb les condicions següents:
· Caldrà disposar en lloc visible la llicència d’obres concedida.
· És d’aplicació l’article 31, instal·lació de tanques de protecció d’obres i de tubs de càrrega i descàrrega, de l’Ordenança Municipal de Convivència Ciutadana.
· Les teules que es col·loquin de nou s’aconsella que siguin del tipus francès per tal que es puguin harmonitzar amb la resta de cobertes del nucli antic de la ciutat.
· La canal caldrà que compleixi amb l’article 51 del Pla Especial de Protecció del Nucli Antic (PEPNAS) i pot ser de xapa lacada, coure o ferro colat, si no s’aprofita l’existent.
· Per a l’ocupació de la via pública prevista a conseqüència de les obres caldrà sol·licitar explícitament l’autorització.
2. Subjectar aquesta llicència als terminis de caducitat previstos en la legislació urbanística catalana que s'especifiquen a continuació:
a) un any per començar les obres,
b) tres anys per acabar-les.


El president aixeca la sessió, de la qual, com a secretària actal., estenc aquesta acta.

Vist i plau
La secretària actal.
El president

